Abraham Diepraem

Abraham  Diepraem (* 1622 in Rotterdam; † Juli 1670 ok dor) weer en hollandschen Maler.

Diepraem weer Schöler von’n Maler Dirck Stoop, de em later in dat Atelier von’n Genremaler Hendrik Martensz. Sorgh vermiddelt hett. Aver ok dat Studeren (un Koperen) von Warken von Adriaen Brouwer hett Diepraem sien Arbeiden beinflusst.

Mit 26 is Diepraem 1648 von de Malergill in Dordrecht as Maat opnahmen worrn. In Dordrecht hett Diepraem denn ok welke Johren leevt un arbeidt. 

Diepraem is 1670 in dat Spital in Rotterdam doodbleven un dor an’n 16. Juli begraven worrn.

Diepraem sien künstlerisch Fröhwark is mit Jan Miense Molenaer un Hendrik Martensz Sorgh to verglieken. Ok wenn sien Arbeid good weer, kunn Diepraem in de Gesamtheit doch nich Adriaen Brouwer, Adriaen van Ostade un David Teniers den Jüngeren överdrepen. Arnold Houbraken hett em mit Frans Hals vergleken, aver in sien later Wark ok en untohoophängende Streekföhrung bemängelt un dat op Alkohol trüggföhrt.

 Weblenken 

Kategorie:Maler
Kategorie:Boren 1622
Kategorie:Storven 1670
Kategorie:Mann